b'\n_START_ARTICLE_\nPodgorje, Koper\n_START_SECTION_\nZgodovina\n_START_PARAGRAPH_\nSkozi zgodovino je bilo Podgorje v lasti razli\xc4\x8dnih fevdalnih dru\xc5\xbein, od tega dlje \xc4\x8dasa pod socerbskim fevdalnim gospostvom. Vas so leta 1499 po\xc5\xbegali Turki, leta 1616 pa so jo opusto\xc5\xa1ili \xc5\xa1e Bene\xc4\x8dani pod poveljstvom Bernarda Tiepola. Leta 1931 je Podgorje doseglo s 543 prebivalci svoj vrhunec naselitve. Leta 1991 je bilo prebivalcev \xc5\xa1e 177. Ve\xc4\x8dina prebivalcev je bila zaposlena na \xc5\xbeeleznici ali pa so se vozili na delo v Kozino; kmetijstvo je zaradi plitve prsti na tem obmo\xc4\x8dju manj razvito.'